open-index/open-wikipedia-markdown huggingface dataset:
வேலம்மா வலசு கோப்பிணேஸ்வரர் கோயில்

**வேலம்மா வலசு கோப்பிணேஸ்வரர் கோயில்** என்பது சேலம் மாவட்டம் சங்ககிரிக்கும் எடப்பாடிக்கும் இடையில் வேலம்மா வலசு அருகில் அமைந்துள்ள ஒரு சிவன் கோயில் ஆகும்.

இவ்வாலயம், 1765 ஆம் ஆண்டு ஆம் வருடம் கட்டப் பெற்று, பிற்காலங்களில் சிதைவடைந்துள்ளது. 1980களில், இக்கோவிலின் வரலாறு பற்றி கேள்விப்பட்டு, கோவை மாவட்டத்தைச் சேர்ந்த பீளமேடு விசுவநாதன் என்பவர் முயற்சியெடுத்து இக்கோயிலினை 1982ஆம் ஆண்டு கண்டுபிடித்தார். அவர் காலத்தில் கோவிலின் உடைந்த சிற்பங்களையும், மதில் சுவரும் கண்டுபிடிக்கப்பட்டு, தொல்லியல் ஆய்வின் மூலம் இக்கோவில் 17ஆம் நூற்றாண்டில் கட்டப்பட்டது என சான்றளிக்கப் பட்டுள்ளது. அவர்தம் முயற்சியில், கருவறை கட்டப்பட்டு நித்திய பூஜை செய்யப்பட்டது. தற்பொழுது, கோவில் மீண்டும் சிதிலமடைந்து செட்டியார்களின் கவனமும், பொது மக்களின் கவனமும் இல்லாமல் உள்ளது.

## தலவரலாறு
காவிரி படுகையில் வாழ்ந்து அரசருக்கு உறுதுணையாய் நின்ற செட்டியார்கள் 17ஆம் நூற்றாண்டில் மராட்டியர்களின் படையெடுப்பின் பொழுது நாயக்க மன்னர்களுக்கு படை, பொருள், குதிரை, யானை, போர் கருவிகள், என பல உதவிகள் செய்ததால், மராட்டியர்களுக்கு மிகுந்த சேதம் ஏற்பட்டது. தமிழ்  நாட்டின் ஆட்சியை பிடித்த மராட்டியர்களின் கோபத்தினால் செட்டியார்கள் வியாபாரம் செய்வதற்கு தடை விதிக்கப்பட்டது. மேலும் ஆண் செட்டிகளை சிரச் சேதம் செய்ய முடிவெடுக்கப்பட்டது. மூத்த அப்பச்சியின் யோசனைப்படி, 500 இளம் தம்பதிகளை (பால்ய விவாகம் செய்வித்து) இரகசியமாய் சங்ககிரி நாயக்க மன்னர்களுக்குட்பட்ட பகுதிக்கு குடியமர்த்தினர். இதனால் இக்குடும்பங்கள் ஐநூற்று செட்டிமார் எனவும், கொங்கு பகுதியில் குடிஅமர்த்தப் பட்டதால் கொங்கு செட்டியார் எனவும் அழைக்கப் பெற்றனர். செட்டிமார்கள் சிறந்த சிவ பக்தர்கள். கொங்கு பகுதியில் உள்ள பெரும்பாலான சிவன் கோயில்கள் செட்டியார்களின் பொருளுதவியினாலேயே கட்டப்பட்டது.

இவர்களில் ஒரு பகுதியினர் செட்டியார் குட்டை எனும் பகுதியில் ( தற்பொழுது சேலம் மாவட்டம் சங்ககிரிக்கும் எடப்பாடிக்கும் இடையில் வேலம்மா வலசு அருகில்) தங்கி விவசாயம் மற்றும் வியாபாரம் செய்தனர். அவர்களின் குடும்பத்திற்காக அருகிலேயே சிவன் கோயிலையும் கட்டினர். இச்சமயத்தில் சங்ககிரி நாயக்க மன்னர்களும் மராட்டியர்களின் ஆட்சிக்கு அடி பணிந்தனர். மராட்டியர்களுடன் சமரசம் செய்துகொள்ள செட்டிமார்கள் வழி தேடினர்

மராட்டியர்களின் குலதெய்வம் சிவன். சல்சட்டே என்று அழைக்கப்பட்ட பம்பாய் நகர், மராட்டிய தேசம், தட்சிண திராவிட நாடுகள் எல்லாம் மீண்டும் மராட்டியர் வசம் வந்ததை கொண்டாடும் வகையில்,பம்பாய் அருகிலுள்ள தானே எனும் ஊரில் உள்ள கோப்பிணேஸ்வரர் கோயில், 1760 ஆம் ஆண்டு புதுப்பிக்கப்பட்டது.

அந்த ஈஸ்வரன் பெயரையே செட்டியார்களின் புதிய கோயிலின் சிவபெருமானுக்கும் வைத்து வணங்கினர். இறைவிக்கு அங்கயற்கண்ணி என பெயரிட்டனர். ஈசன் எப்பெயரில் இருந்தாலும் ஈசனே. பக்தர்களை காத்து நிற்பதில் முதன்மையான கடவுளல்லவா?. ஈசன் மராட்டிய மன்னரின் கனவில் தோன்றி தான் செட்டியார் குட்டையில் எழுந்தருளியிருப்பதாகவும், தன்னருளால் இந்நாட்டு மக்கள் விவசாயம் செழித்து, பசி, பட்டினி இன்றி, குலம் தழைத்து, உடல் பிணியின்றி,  நீண்ட ஆயுளுடன் வாழ்வார்கள் எனச் சொல்லி மறைந்தார்.  தூக்கம் கலைந்த மன்னர், அரண்மனையிலிருந்து உடனே செட்டிகுட்டை சென்று, ஈசனை வழிபட்டு, செட்டியார்களுக்கு அனைத்து உதவிகளும் செய்தார்.

பகுப்பு:சேலம் மாவட்டத்திலுள்ள சிவன் கோயில்கள்
மலர் மன்னன்

**மலர் மன்னன்** எனப்படும் **சிவராமகிருஷ்ண அரவிந்தன்** (இறப்பு: பெப்ரவரி 9, 2013) தமிழகத்தின் மூத்த பத்திரிகையாளர், எழுத்தாளர், அரசியல் செயல்பாட்டாளர், இந்துத்துவ போராளி, ஆன்மிகவாதி என்று பன்முக சிறப்புகள் கொண்டவர். திராவிட இயக்கம் உருவானது ஏன், ஆர்யசமாஜம், திராவிட இயக்கம் புனைவும் உண்மையும், வந்தே மாதரம் உள்ளிட்ட பல புத்தகங்களை எழுதியுள்ளார்.

1/4 (கால்) என்ற காலாண்டிதழை நடத்தியவர் மலர்மன்னன். இவரது 'மலையிலிருந்து வந்தவன்' என்ற புதினம் தீபம் இதழில் தொடராக வெளிவந்து, பின்னர் நூலாக வெளிவந்தது.

மலர்மன்னனின் சகோதரர் அசோகன் *சாம்ராட்* என்ற பெயரில் எழுதுகிறார். சகோதரி விஜயா சங்கரநாராயணன் அரவிந்த அன்னை பற்றி அமுதசுரபியில் தொடர்ந்து எழுதி வந்தார்.

## வெளி இணைப்புகள்
*மலர்மன்னன் உடன் நான், அண்ணாகண்ணன்

பகுப்பு:2013 இறப்புகள்
பகுப்பு:தமிழக எழுத்தாளர்கள்
பகுப்பு:தமிழகப் பத்திரிகையாளர்கள்
மோக்கா மாவட்டம்

*இதே பெயரில் பஞ்சாபில் உள்ள மாவட்டத்தைப் பார்க்க, [[மோகா மாவட்டம்]] கட்டுரையைப் பார்க்கவும்.*

**மோக்கா மாவட்டம்** (Moka District) மொரீசியசு தீவின் மையப் பகுதியில் அமைந்துள்ள மாவட்டமாகும். 230.5 கி.மீ2 பரப்பளவில் மோக்கா மாவட்டம் விரிந்துள்ளது. 31 திசம்பர் 2012 இன் மக்கள்தொகைக் கணக்கெடுப்பின்படி இங்கு 81820 நபர்கள் வாழ்கின்றனர். இம்மாவட்டத்தின் கிழக்கே பிலாக் மாவட்டமும், வடக்கே பம்பிளிமாசசு மாவட்டமும், தெற்கே கிராண்ட் போர்ட் மாவட்டமும் மேற்கே பிலெய்ன்சு வில்ஹெம்சு மாவட்டமும், வட மேற்கே போர்ட் லூயிசு மாவட்டமும் அமைந்துள்ளன.

## மக்கள்தொகை
அண்மையக் கணக்கெடுப்பின்படி, ஏறத்தாழ 80,000 மக்கள் இம்மாவட்டத்தில் வசிக்கின்றனர். இவர்களில் ஏறத்தாழ 50,000 பேர் கிரியோல் மொழியைத் தாய்மொழியாகவும், ஏனையோர் போச்புரி, தமிழ், இந்தி, தெலுங்கு, மராத்தி ஆகிய மொழிகளைத் தாய்மொழியாகவும் பேசுகின்றனர்.

மோக்கா மாவட்டம் பல்வேறு மண்டலங்களை உள்ளடக்கியுள்ளது. சில மண்டலங்கள் மேலும் துணை நகரங்களாகப் பிரிக்கப்பட்டுள்ளன.

## மேற்கோள்கள்
 

பகுப்பு:மொரிசியசின்_மாவட்டங்கள்
பிலெய்ன்சு வில்ஹெம்சு மாவட்டம்

**பிலெய்ன்சு வில்ஹெம்சு மாவட்டம்** (Plaines Wilhems district) மொரீசியசின் ஒன்பது மாவட்டங்களுள் ஒன்று. இத்தீவிலேயே அதிக மக்கள்தொகையைக் கொண்ட மாவட்டம் இதுவே. இங்கு வந்து தங்கிய *வில்ஹெம் லெய்க்னிக்* என்பாரின் நினைவில் இப்பெயர் சூட்டப்பட்டது.

## மொழி
இம்மாவட்டத்தில் வாழும் மூன்றரை லட்சம் மக்களில் 2,65,000 மக்கள் கிரியோலைத் தாய்மொழியாகவும், 27,000 மக்கள் பிரெஞ்சைத் தாய்மொழியாகவும், ஏனையோர் போச்புரி, சீனம், தமிழ், இந்தி, மராத்தி, தெலுங்கு ஆகிய மொழிகளைத் தாய்மொழியாகப் பேசுகின்றனர்.

பகுப்பு:மொரிசியசின் மாவட்டங்கள்
உடற்செல் மிகுமாற்றம்

**உடற்செல் மிகுமாற்றம்** (Somatic hypermutation; SHM) என்பது நோயெதிர்ப்புத் தொகுதியானது நுண்ணுயிரிகளைப் போன்ற புதிய அயல் மூலகங்களை எதிர்கொள்ள இணக்கமாகும் உயிரணுச் செயற்பாட்டினைக் குறிக்கும். ஈர்ப்பு முதிர்வு (affinity maturation) நிகழ்வின் ஒரு முக்கிய பாகமான உடற்செல் மிகுமாற்றமானது, அயல் எதிர்ப்பிகளை அடையாளம் கண்டுகொள்ளும்  "பி-செல்" ஏற்பிகளைப் பலவகைப்பட்டதாக்குகிறது. இதன் மூலம், ஒரு உயிரியின் வாழ்நாளில் ஏற்படும் உடலுக்கு ஊறு ஏற்படுத்தக்கூடிய அச்சுறுத்தல்களுக்கு எதிராக நோயெதிர்ப்புத் தொகுதி போராட வழிவகுக்கிறது. உடற்செல் மிகுமாற்றம், எதிர்ப்பான்களின் மாறுபடு பகுதி மரபணுக்களின், திட்டமிட்ட மரபணு சடுதிமாற்ற நிகழ்வுகளைக் கொண்டுள்ளது. கருவணுவரிசை சடுதிமாற்றத்தைப் (germline mutation) போலல்லாது, உடற்செல் மிகுமாற்றம் தனிப்பட்ட வெள்ளையணுக்களிலேயே ஏற்படுகின்றது. எனவே, இத்தகு மரபணு சடுதி மாற்றங்கள் சந்ததிகளுக்கு செல்வதில்லை. இலக்கற்ற உடற்செல் மிகுமாற்றங்களே "பி-செல்" வடிநீரகப்புற்று உருவாகும் வழிமுறைக்கு காரணமாக இருக்கக்கூடும்.

## மேற்கோள்கள்

## வெளியிணைப்புகள்
* 

பகுப்பு:உயிரியல் தொடர்பான குறுங்கட்டுரைகள்
பகுப்பு:நோய் எதிர்ப்பு முறைமைகள்
பரம்

**பரம்**(ஆங்கிலம்: PARAM) என்பது இந்தியாவில் உருவாக்கப்பட்ட மீத்திறன் கணினி,  இது இந்தியாவிலுள்ள மத்திய அரசின் மத்திய உயர்கணிணி மேம்பாட்டு மையத்தால்(சிடாக்) வடிவமைத்து உருவாக்கப்பட்டது ஆகும்.  **'பரம்**' என்ற வடமொழி சொல்லுக்கு *ஒப்புயர்வற்ற, தனிமுதன்மையான* என்று பொருள்.  பரம் என்ற பொதுப்பெயருடன் தொடர்ந்து பல மீத்திறன் கணினிகளை சிடாக் பல்வேறு காலகட்டங்களில் உருவாக்கி வருகிறது.  இந்த வரிசையில் கடைசியாக உருவாக்கப்பட்டு சமீபத்தில் வந்த(பிப்ரவரி 8, 2013) மீத்திறன் கணினி பரம் யுவா II ஆகும்.  பரம் யுவா II 500 டெரா பிளாப்(tera flops) சக்தியுடன், 200 டெரா பைட்(tera byte) தேக்குத்திறனும் உடையது.  

## வரலாறு
இந்தியாவின் மீது விதிக்கப்பட்டிருந்த ஆயுத தடையாணையின் காரணமாக மீத்திறன் கணினிகளை உருவாக்கிவந்த கிரே கம்ப்யூட்டர்ஸ்(Cray computers) அதன் தொழில்நுட்பங்களையும், மீத்திறன் கணினிகளையும் இந்தியாவிற்கு தரமறுத்தது.  இதன் காரணமாக 1980-ல் இந்திய அரசு உள்நாட்டிலேயே மீத்திறன் கணினிகள் மற்றும் அதை உருவாக்கும் தொழில்நுட்பத்தை வளர்ப்பதற்கான ஒரு திட்டத்தை கொண்டுவந்தது.  இதை நிறைவேற்றவும், மீத்திறன் கணினித்துறையில் தன்னிறைவை அடையும் வகையிலும் 1988-ல் முனைவர். விஜய் பாட்கர்(Dr. Vijay Bhatkar) அவர்களை இயக்குனராகக்கொண்டு மத்திய உயர்கணிணி மேம்பாட்டு மையதை(சிடாக்) உருவாக்கியது.  1990-ல் மூல முன்மாதிரி வடிவம் உருவாக்கப்பட்டு, சூரிச்-சில் நடந்த மீத்திறன் கணினி மாநாட்டில் காட்சிபடுத்தப்பட்டது.  இறுதியாக 1991-ல் பரம் 8000 உருவாக்கப்பட்டது, இதுதான் இந்தியாவின் முதல் மீத்திறன் கணினியாகும்.

## பரம் வரிசையில் பல்வேறு காலகட்டங்களில் வந்த மீத்திறன் கணினிகள்
* பரம் 8000
* பரம் 8600
* பரம் 9900/SS
* பரம் 10000
* பரம் பத்மா
* பரம் யுவா
* பரம் யுவா II
:பரம் யுவா II சிடாக்-கினால் 3 மாதங்களில், 16 கோடி ரூபாய்($3 மில்லியன் அமெரிக்க டாலர்) செலவில் உருவாக்கப்பட்டு பிப்ரவரி 8 2013 அன்று நாட்டிறக்கு அர்பணிக்கப்பட்டது.  உச்சபட்சமாக 524 டெரா பிளாப் வேகத்தில் செயல்படும் இந்த மீத்திறன் இதற்கு முன் வந்த பரம் யுவாவை விட 35% குறைந்த அளவு ஆற்றலையே எடுத்துக்கொள்கிறது. பரம் யுவா II லின்பாக் தரமுறையின் படி 360.8 டெரா பிளாப் அளவிற்கு தொடர்ந்த திறனை வெளிப்படுத்தும்.  இந்தியாவில் 500 டெரா பிளாப் வேகத்தைவிட அதிகமாக செயல்படும் திறனுடைய முதல் மற்றும் ஒரே மீத்திறன் கணினி இதுவே.  இது வானியல், உயில்தகவலியல், வானிலை கணிப்பு, பூகம்பம் மற்றும் நில அதிர்வு, வானூர்திப் பொறியியல், அறிவியல் தகவல் பகுப்பாய்வு போன்ற ஆராய்ச்சிகளில் பயன்படுத்தப்படும்.  இந்தியாவின் முக்கிய கல்வி நிலையங்களான ஐஐடி, என்ஐடி போன்றவை இக்கணினியை தேசிய அறிவுசார் வலையிணைப்பின் மூலம் பயன்படுத்தும்.  

## உசாத்துணைகள்

பகுப்பு:கணினி வகைகள்
படியாக்கத்தேர்வு

**படியாக்கத்தேர்வு புனைக்கொள்கை** (clonal selection hypothesis), நோய்த்தொற்றுகளுக்கெதிராக நோயெதிர்ப்புத் தொகுதியானது எவ்வாறு செயலாற்றுகிறது என்பதையும், உடலினுள்புகும் குறிப்பிட்ட எதிர்ப்பிகளை அழிப்பதற்காக எவ்விதம் "பி" மற்றும் "டி"  வெள்ளையணுக்கள் தேர்வு செய்யப்படுகின்றன என்பதையும் விளக்கும் மாதிரி வடிவமென்பது பரவலாக ஏற்றுக்கொள்ளப்பட்ட ஒன்றாகும்.

## வெளியிணைப்புகள்
* படியாக்கத்தேர்வுமுறை அசைப்படம்

## மேற்கோள்கள்

## மேலதிக விவரங்கள்
* 
*"Biology in Context - The Spectrum of Life" Authors, Peter Aubusson, Eileen Kennedy.
*Forsdyke, D.R. 1995. The Origins of the Clonal Selection Theory of Immunity  *FASEB. Journal* 9:164-66

பகுப்பு:நோய் எதிர்ப்பு முறைமைகள்
16

கிபி ஆண்டு **16** (**[[ரோம எண்ணுருக்கள்|XVI]]**) என்பது ஜூலியன் நாட்காட்டியில் புதன்கிழமையில் ஆரம்பமான ஒரு சாதாரண ஆண்டு ஆகும். அக்காலத்தில் இவ்வாண்டு "தாவுரசு, லீபோ தூதர்களின் ஆட்சி ஆண்டு" (*Year of the Consulship of Taurus and Libo*) எனவும், பண்டைய உரோமன் அப் ஊர்பி கொண்டிட்டா நாட்காட்டியில் "ஆண்டு 769" எனவும் அழைக்கப்பட்டது. நடுக் காலப்பகுதி முதல் ஐரோப்பாவில் அனோ டொமினி ஆண்டுகள் அறிமுகப்படுத்தப்பட்ட பின்னரே இவ்வாண்டுக்கு 16 என அழைக்கும் முறை நடைமுறைக்கு வந்தது. கிறித்தவப் பொது ஆண்டு முறையில் இது பதினாறாம் ஆண்டாகும்.

## நிகழ்வுகள்

### இடம் வாரியாக
#### உரோமப் பேரரசு
* செருமானிக்கசின் தலைமையில் 50,000 உரோமை இராணுவத்தினர் செருமனியின் இராணுவத் தளபதி ஆர்மீனியசை வேசர் ஆற்று மோதலில் தோற்கடித்தனர்.
* செருமானிக்கசின் படையினர் செருமனியரை வெற்றி கொண்டு திரும்பும் வழியில், பலத்த புயலில் சிக்கி பெரும்பாலான படையினரை இழந்தனர்.

## பொது
* உரோமைக் கவிஞர் ஆவிடின் "எப்பிஸ்துலே எக்சு பொண்டோ" காவியம் வெளியிடப்பட்டது.


## பிறப்புகள்
* இளைய அக்ரிப்பினா, உரோமைப் பேரரசி

## இறப்புகள்
* ஸ்கிரிபோனியா, அகஸ்டசின் இரண்டாம் மனைவியும், மூத்த ஜூலியாவின் தாயும்

## மேற்கோள்கள்

*
பகுப்பு:10கள்
தோல் சிவத்தல் கதிர் ஏற்பளவு

**தோல் சிவத்தல் கதிர் ஏற்பளவு** (*Skin Erythema Dose*, SED) கதிர்மருத்துவத்தில் அயனியாக்கும் பண்புடைய எக்சு, காமா போன்ற கதிர்கள் பெரிதும் பயன்படுகின்றன. இக்கதிர்களை துல்லியமாக அளவிட இயலாத ஆரம்ப நாட்களில் தோல் சிவந்து விட்ட நிலையில் கதிர் மருத்துவம் நிறுத்தப்பட்டது. இது தோல் தாங்கும் ஏற்பளவினைக் காட்டுகிறது. இதைவிட கூடுதல் அளவு தோலில் புண் தோன்ற காரணமாய் அமையும்.

பகுப்பு:கதிர் மருத்துவம்
சீசெல்சில் இந்து சமயம்

சீசெல்சில் வாழும் சிறுபான்மை இந்தியர்கள் இந்து சமயத்தினர் ஆவர். 2010 ஆம் ஆண்டு கணக்கெடுப்பின்படி, 2,150 பேர் இந்து சமயத்தைப் பின்பற்றுவதாகத் தெரிவித்தனர். 1901 ஆம் ஆண்டு 19,237 பேரில் 332 குடும்பங்கள் இந்து சமயத்தைப் பின்பற்றியதாகவும் இவர்களில் 3,500 பேர் தமிழர்கள் எனவும் கூறப்பட்டது. இந்து கோவில் சங்கம், நவசக்தி விநாயகர் ஆலயம் ஆகியன மக்களிடையே தங்களின் சமய உணர்ச்சிகளை எழுப்பின. 

## சீசெல்சு இந்து கோயில் சங்கம்
சீசெல்சு கோயில் சங்கம் எழுபது ஆண்டுகளாக மக்களின் சமய, பண்பாட்டுக் கூறுகளைப் பாதுகாத்து வருகிறது. காவடி மற்றும் பிற இந்து சமய வழிபாடுகள் தமிழ், ஆங்கிலம், இந்தி ஆகிய மொழிகளில் ஊடகங்களில் ஒலிபரப்படுகின்றன.

## நவசக்தி விநாயகர் ஆலயம்

சீசெல்சில் விநாயகரை முதன்மையாகக் கொண்ட ஒரே கோயில் இதுவே. இங்கே முருகன், சிவன், பெருமாள், துர்க்கை, பைரவர் ஆகிய தெய்வங்களின் சிலைகள் அமைந்துள்ளன. தைப்பூசத் திருவிழாவின் பரவலால் இப்பண்டிகையை இந்துக்களுக்காக அரசு விடுமுறையாக அறிவித்துள்ளது இந்நாட்டு அரசு. 

## மேற்கோள்கள்

பகுப்பு:நாடுகள் வாரியாக இந்து சமயம்
பகுப்பு:சீசெல்சு
கார்த்தி கோவிந்தர்

**கார்த்திகேசன் கோவெண்டர்** () *கார்த்தி கோவெண்டர்* தென்னாப்பிரிக்க மனித உரிமைகள் ஆணையத்தின் ஆணையராக இருமுறை (1995 முதல் 2009 வரை)  பணியாற்றியவர். ஜோடி கோலப்பன், கார்த்தி கோவெண்டர் இருவரும் தென்னாப்பிரிக்காவில் சிறுபான்மையினராக இருக்கும் தமிழ்க்குல மரபைச் சேர்ந்த ஆணையராவர்.

குவாசூலு-நடால் மாநில பல்கலைக்கழகத்தின் சட்டத்துறையில் இணை பேராசிரியராகப் பணியாற்றும் இவர் அரசியல் சாசனம் மற்றும் ஆட்சிமுறை சார்ந்த சட்டங்களைப் பயிற்றுவிக்கின்றார். மிச்சிகன் பல்கலைக்கழக சட்டப்பள்ளியில் வருகைதரு பேராசிரியராகவும் பணியாற்றுகின்றார். அரசியல் சாசன சட்டங்கள் தொடர்பான பல ஆக்கங்களைப் படைத்துள்ளார்.

## மேற்கோள்கள்

## வெளியிணைப்புகள்
*கார்த்தி கோவெண்டரின் இணையத்தளம்

பகுப்பு:வாழும் மக்கள்
பகுப்பு:தென்னாப்பிரிக்கர்கள்
பகுப்பு:தென்னாப்பிரிக்கத் தமிழர்
பேற்றிக் பிள்ளை

பேற்றிக் ஜியார்ஜ் பிள்ளை (Patrick george Pillay) சீசெல்சுத் தீவின் அரசியல்வாதி ஆவார். சீசெல்சு அரசின் வெளியுறவுத் துறை அமைச்சராக 2005 ஆம் ஆண்டு வரை பணியாற்றினார். முன்னதாக, சுகாதாரத் துறை அமைச்சராக இருந்தார். 2010 ஆம் ஆண்டில் ஐக்கிய ராச்சியத்திற்கான உயர் அதிகாரியாக நியமிக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:அரசியல்வாதிகள்
பகுப்பு:சீசெல்சு நபர்கள்
ஹோ சி மின் நகர மாரியம்மன் கோயில்

**மாரியம்மன் கோயில்** வியட்நாமின் ஹோ சி மின் நகரினில் அமைந்துள்ளது. இது இங்கு வந்து வணிகம் செய்த நாட்டுக்கோட்டை  நகரத்தார் சமூகத்தினரால் எழுப்பப்பட்டது. வெளி மண்டபத்தில் பார்வதியின் மகன்களான முருகனும் விநாயகரும் பார்வதியின் வலப்புறமும் இடப்புறமும் உள்ளனர். இக்கோவிலின் இராசகோபுரம் 12 மீட்டர் உயரம் கொண்டது. இக்கோபுரத்தில் பல சிலைகள் அமைக்கப்பட்டுள்ளன. மண்டபங்களிலும் ஆங்காங்கே இலட்சுமி, முருகன் என்போருடன் பிற தெய்வச் சிலைகளும் ஆங்காங்கே காணப்படுகின்றன. 

கோயிலின் முக்கியமான அம்சங்களில் ஒன்று வெளிச் சுவரைச் சுற்றி அமைக்கப்பட்டிருக்கும் பல்வேறு தெய்வச் சிலைகளாகும். நடராசர், சிவன், பிரம்மா, திருமால், காளி, பிரம்மசக்தி, சாமுண்டி, திருமகள், மகேசுவரி, வாலாம்பிகை, மீனாட்சி, ஆண்டாள், காமாட்சியம்மன், கருமாரியம்மன், சிவகாமி என்பவையே இவை. இவற்றுள் முருகனை மடியில் வைத்திருக்கும் பார்வதியின் சிலையும் உள்ளது.

இங்கு வாழும் ஐம்பது தமிழ்க் குடும்பங்களும் அன்னையின் அருள்பெற்ற வியட்னாமிய, சீன பக்தர்களும் மாரியம்மனை வழிபடுவர்.

## மேற்கோள்கள்

வியட்நாம்
பகுப்பு:வியட்நாமில் உள்ள இந்துக் கோயில்கள்
பிரிட்டோரியா மாரியம்மன் கோயில்

தென்னாப்பிரிக்காவின் பிரிட்டோரியாவில் அமைந்துள்ளது மாரியம்மன் கோயில்.

இக்கோயில் 1905 ஆம் ஆண்டு கட்டப்பட்டது. மக்களின் நோய்களை நீக்கி குணமடையச் செய்து அவர்களின் நலவாழ்வுக்கு அருள்புரியும் தேவிமாரியம்மனுக்காக இக்கோயில் கட்டப்பட்டது. இங்கு வாழும் தமிழர்கள் இக்கோயிலுக்கு வந்து ஆசி பெறுவர்.

## மேற்கோள்கள்

## மேலும் பார்க்கவும்
* தென்னாபிரிக்கத் தமிழர்

பகுப்பு:தென்னாப்பிரிக்கத் தமிழர்
பகுப்பு:தென்னாப்பிரிக்க இந்துக் கோயில்கள்
பகுப்பு:மாரியம்மன் கோயில்கள்
குமாரசாமி துரைச்சாமி

குமாரசாமி துரைச்சாமி இந்தோனேசியாவின் தலைநகரான மெடானில் பிறந்தவர். இவர் இந்து சமய ஆன்மீகத் தலைவரும், தமிழ்ச் சமூகத்தின் தலைவரும் ஆவார். பல சமுதாய அமைப்புகளைத் தொடங்கியதன் மூலம் இந்தோனேசியத் தமிழ்ச் சமூகத்தின் நல்வாழ்விற்குப் பாடுபட்டுள்ளார்.

பகுப்பு:1906 பிறப்புகள்
பகுப்பு:இந்தோனேசியத் தமிழர்
பகுப்பு:ஆன்மீகவாதிகள்
பகுப்பு:1979 இறப்புகள்
பகுப்பு:இந்தோனேசிய இந்து மக்கள்
ஓடி விளையாடு பாப்பா (பாரதியார் பாடல்)

**ஓடி விளையாடு பாப்பா** என்பது பாரதியார் எழுதிய பரந்து அறிமுகமான ஒரு குழந்தைகள் பாட்டு.  இப் பாடலின் பல பகுதிகள் இலங்கை, இந்தியாவிலும் பிற நாடுகளிலும் பாட நூல்களில் இடம்பெற்றுள்ளன.  

இந்தப் பாடல் குறித்து பாரதியாரின் மகள் இப் பாடலை ‘என் தந்தை எனக்காக நான் செய்ய வேண்டியதற்கெல்லாம் அட்டவணையாகப் பாடிக் கொடுத்தார்’ என்று கூறியுள்ளார்.  இந்தப் பாடல் பெண் குழந்தைகளை சிறப்பாக ஊக்கப்படுத்தி பாடப்பட்டதாக நெல்லைக் கண்ணன் கூறுகிறார்.
[thumb|[தேசிய கல்வி ஆராய்ச்சி மற்றும் பயிற்சிக் குழு வெளியிட்ட பாடல்]]

## பாடல்

ஓடி விளையாடு பாப்பா, - நீ
ஓய்ந்திருக்க லாகாது பாப்பா,
கூடி விளையாடு பாப்பா, - ஒரு
குழந்தையை வையாதே பாப்பா. 
[ஓய்ந்திரு = சோம்பியிரு, சும்மாவிரு;  வை = திட்டு; வையாதே = திட்டாதே]

சின்னஞ் சிறுகுருவி போலே - நீ
திரிந்து பறந்துவா பாப்பா,
வன்னப் பறவைகளைக் கண்டு - நீ
மனதில் மகிழ்ச்சி கொள்ளு பாப்பா. 

கொத்தித் திரியுமந்தக் கோழி - அதைக்
கூட்டி விளையாடு பாப்பா,
எத்தித் திருடுமந்தக் காக்காய் - அதற்கு
இரக்கப் படவேணும் பாப்பா. 
[எத்து = ஏமாற்று]

பாலைப் பொழிந்துதரும் பாப்பா, - அந்தப்
பசுமிக நல்லதடி பாப்பா;
வாலைக் குழைத்துவரும் நாய்தான் - அது
மனிதர்க்குத் தோழனடி பாப்பா. 

வண்டி இழுக்கும்நல்ல குதிரை - நெல்லு
வயலில் உழுதுவரும் மாடு,
அண்டிப் பிழைக்கும் நம்மைஆடு, - இவை
ஆதரிக்க வேணுமடி பாப்பா. 

[அண்டு = நெருங்கு; பிழை = உயிர்வாழ்]

காலை எழுந்தவுடன் படிப்பு - பின்பு
கனிவு கொடுக்கும் நல்ல பாட்டு
மாலை முழுதும் விளையாட்டு - என்று
வழக்கப் படுத்திக்கொள்ளு பாப்பா. 

பொய் சொல்லக் கூடாது பாப்பா - என்றும்
புறஞ்சொல்ல லாகாது பாப்பா,
தெய்வம் நமக்குத்துணை பாப்பா - ஒரு
தீங்குவர மாட்டாது பாப்பா. 

[புறஞ்சொல் = முதுகுக்குப் பின்னால் பழி]

பாதகஞ் செய்பவரைக் கண்டால் - நாம்
பயங்கொள்ள லாகாது பாப்பா,
மோதி மிதித்துவிடு பாப்பா - அவர்
முகத்தில் உமிழ்ந்துவிடு பாப்பா. 
[பாதகம் = தீமை]

துன்பம் நெருங்கிவந்த போதும் - நாம்
சோர்ந்துவிட லாகாது பாப்பா,
அன்பு மிகுந்ததெய்வ முண்டு - துன்பம்
அத்தனையும் போக்கிவிடும் பாப்பா. 

சோம்பல் மிகக்கெடுதி பாப்பா, - தாய்
சொன்ன சொல்லைத் தட்டாதே பாப்பா,
தேம்பி யழுங்குழந்தை நொண்டி, - நீ
திடங்கொண்டு போராடு பாப்பா. 

தமிழ்த்திரு நாடுதன்னைப் பெற்ற - எங்கள்
தாயென்று கும்பிடடி பாப்பா,
அமிழ்தில் இனியதடி பாப்பா, - நம்
ஆன்றோர்கள் தேசமடி பாப்பா. 

சொல்லில் உயர்வு தமிழ்ச் சொல்லே, - அதைத்
தொழுது படித்திடடி பாப்பா;
செல்வம் நிறைந்த ஹிந்து ஸ்தானம் - அதைத்
தினமும் புகழ்ந்திடடி பாப்பா. 

[தொழு = கைகூப்பு, கும்பிடு]

வடக்கில் இமயமலை பாப்பா - தெற்கில்
வாழும் குமரிமுனை பாப்பா,
கிடக்கும் பெரியகடல் கண்டாய் - இதன்
கிழக்கிலும் மேற்கிலும் பாப்பா. 

வேத முடையதிந்த நாடு, - நல்ல
வீரர் பிறந்த திந்த நாடு,
சேதமில் லாதஹிந்து ஸ்தானம் - இதைத்
தெய்வமென்று கும்பிடடி பாப்பா. 

சாதிகள் இல்லையடி பாப்பா; - குலத்
தாழ்ச்சி உயர்ச்சி சொல்லல் பாவம்;
நீதி, உயர்ந்தமதி, கல்வி - அன்பு
நிறைய உடையவர்கள் மேலோர். 

உயிர்க ளிடத்தில் அன்பு வேணும்; - தெய்வம்
உண்மையென்று தானறிதல் வேணும்;
வயிர முடைய நெஞ்சு வேணும்; - இது
வாழும் முறைமையடி பாப்பா. 



## மேற்கோள்கள்


பகுப்பு:தமிழ் சிறுவர் இலக்கியம்
பகுப்பு:சுப்பிரமணிய பாரதியார்
பகுப்பு:தமிழ்ப் பாடல்கள்
சிரியனான எபிரேம்

**சிரியனான புனித எபிரேம்** (சிரியம்: , கிரேக்கம்: ; ; சுமார். 306 – 373) என்பவர் 4ஆம் நூற்றாண்டில் வாழ்ந்த அசிரிய திருத்தொண்டரும் சிரிய மொழியில் புலமைப்பெற்ற பாடலாசிரியரும், இறையியலாளரும் ஆவார். இவரின் படைப்புகள் கிறித்தவர்களிடையே மிகவும் புகழ்பெற்றதாக இருந்தன. பல கிறித்தவப் பிரிவுகள் இவரை புனிதர் என ஏற்கின்றன. திருச்சபையின் மறைவல்லுநர் என கத்தோலிக்க திருச்சபையில் ஏற்கப்படுகின்றார். சிரிய மரபுவழி திருச்சபையில் இவருக்கு மிக முக்கிய வணக்கம் செலுத்தப்படுகின்றது.

எபிரேம் பாடல்கள், கவிதைகள், மறைஉரைகள் மற்றும் உரைநடை வடிவில் விவிலிய விளக்க உரைகள் பல எழுதி உள்ளார். இவை துன்பவேளையில் திருச்சபையை சீர்திருத்த உதவும் வகையில் நடைமுறை இறையியல் படைப்புக்களாக இருந்தன. எனவே மக்கள் பல நூற்றாண்டுகளாக இவரது மரணத்திற்கு பின்னரும், இவரது பெயரில் பல நூல்களை (pseudepigraphal) எழுதினர். இவரின் படைப்புகளில் மேற்கு சிந்தனைகளின் தாக்கம் சிறிதாகவே இருப்பதால் அவை கிறித்தவத்தின் துவக்க வடிவத்தைக் காட்டுகின்றது. இவர் சிரிய மொழி பேசும் திருச்சபை தந்தையர்களுள் மிக முக்கியமானவராகக் கருதப்படுகின்றார்.

## மேற்கோள்கள்


பகுப்பு:306 பிறப்புகள்
பகுப்பு:373 இறப்புகள்
பகுப்பு:கத்தோலிக்க மறைவல்லுநர்கள்
பகுப்பு:கத்தோலிக்க இறையியலாளர்கள்
பகுப்பு:திருச்சபைத் தந்தையர்கள்
பகுப்பு:அசிரிய கிறித்தவப் புனிதர்கள்
பகுப்பு:கிறித்தவ சித்தர்கள்
ரொட்டுமா

**ரொட்டுமா (Rotuma)** பிஜி நாட்டின் சார்புப் பகுதியாகும். இது ரொட்டுமா, அதன் அண்டைத் தீவுகள் ஆகியவற்றை உள்ளடக்கியது. பிற மாவட்டங்களைவிடவும் இதற்கு தன்னாட்சி அதிகாரம் வழங்கப்பட்டுள்ளது. இங்கே ரொட்டுமர் என்ற பூர்விக குடியினர் வாழ்கின்றனர். இவர்களின் எண்ணிக்கை 10,000 ஆகும். பிஜியின் பாராளுமன்றத்திற்கு ரொட்டுமர் ஒருவர் தேர்ந்தெடுக்கப்படுவார். இவர்களில் பெரும்பான்மையினர் பிஜியின் பிற பகுதிகளில் வாழ்கின்றனர்.

## மக்கள்
இங்கு 2,002 மக்கள் வாழ்கின்றனர். இவர்களில் 1,046 பேர் ஆண்கள், 956 பெண்கள் ஆவர். 89 பிஜியர்களும், 20 பிஜி இந்தியர்களும், 1,893 ஏனைய இனத்தைச் சேர்ந்த மக்களும் வாழ்கின்றனர். 

## மேற்கோள்கள்
*பிஜியின் தீவுகள் , தீவுகளுக்கான திணைக்களம், ஐக்கிய நாடுகள் சுற்றுச்சூழல் வளர்ச்சிக் கழகம்

## வெளியிணைப்புகள்
* ரொட்டுமாவைப் பற்றி அறிந்து கொள்ளுங்கள்
* த லேண்ட் ஹேஸ் ஐசு - ரொட்டுமர்களால் ரொட்டுமாவில் எடுக்கப்பட்ட விருது வாங்கிய திரைப்படம்

பகுப்பு:பிஜி
பகுப்பு:பிஜியின் தீவுகள்
பிஜி டாலர்

**பிஜி டாலர்** பிஜி நாட்டின் அதிகாரப்பூர்வ பணம் ஆகும். இப்பணத்திலும் நாணயங்களிலும் பிஜி நாட்டின் பண்பாட்டுக் கூறுகளும் தலைவர்களின் படங்களும் இடம்பெற்றிருக்கும். பிஜி பொதுநலவாய நாடுகளில் ஒன்று என்பதால் அரசி எலிசபெத்தின் படங்களும் அச்சிடப்படுகின்றன.

## மேலும் பார்க்கவும்

## மேற்கோள்கள்

## வெளியிணைப்புகள்
* The Reserve Bank of Fiji Main Page  (ஆங்கிலத்தில்)
* Banks are collecting Fiji coins 
* New Banknotes
* Leaflet describing the security features of the Fijian dollar banknotes
* http://www.telegraph.co.uk/news/worldnews/australiaandthepacific/fiji/8356640/Fiji-to-drop-Queen-from-currency.html
* Coins of Fiji from worldcoingallery.com

பகுப்பு:பிஜி
எஸ். ஆர். எம். தமிழ்ப்பேராயம்

**எஸ். ஆர். எம். தமிழ்ப்பேராயம்** என்பது சென்னையை அடுத்து, காட்டாங்குளத்தூரில் உள்ள எஸ். ஆர். எம். பல்கலைக்கழக வளாகத்தில் செயல்பட்டு வரும் ஒரு தமிழ்ச் சங்கம் ஆகும். இது 2010 ஆம் ஆண்டில் நிறுவப்பட்டது. எஸ்.ஆர்.எம்.பல்கலைக்கழக வேந்தர் முனைவர் த. இரா. பச்சமுத்து தமிழ்ப்பேராயத்தின் புரவலராகவும், அப்பல்கலைக்கழகத்தின் துணைவேந்தர் முனைவர் மு. பொன்னவைக்கோ தலைவராகவும் உள்ளார்.

## தமிழ்ப் பேராய விருதுகள்

தமிழ்ப்பேராயத்தின் பல்வேறு திட்டங்களில் ஒன்று தமிழ்ப்பேராய விருதுகள் ஆகும். 2012 ஆம் ஆண்டு முதல் விருது வழங்கும் ஆண்டாகத் தொடங்கியது. ரூபாய் 19 இலட்சங்கள் ரொக்கப் பரிசு, பாராட்டுப்பத்திரம், நினைவுக்கோப்பை, முதலியன அடங்கிய மொத்தம் பத்து விருதுகள் அறிவிக்கப்பட்டன.

## தமிழ்ப்பேராயத்தின் பிற பணிகள்
*கணினிப் பயன்பாட்டுக்குத் தேவையான தமிழ் மென்பொருட்களையும், தொழில்நுட்பங்களையும் வழங்குவது.
*அரிய நூல்கள், ஆய்வுநூல்கள், அகராதிகள், மொழிபெயர்ப்புகள், சிறந்தநூல்கள் ஆகிய நூல்களைப் பதிப்பித்து வெளியிடுவது.
*தமிழ் அருட்சுனைஞர், ஓதுவார், பட்டயப் படிப்பு மற்றும் பயிற்சி வழங்குதல்.
*புலம்பெயர்ந்த தமிழர்களின் தலைமுறைகளுக்கு தமிழ் மொழி கற்பித்தலுக்குப் பாடநூல்கள் தயாரித்தல், தமிழ் கற்பிக்கும் ஆசிரியர் பயிற்சி வழங்குதல்.
*சாதனைத் தமிழர்களை அழைத்துப் பாராட்டுவது.
*எதிர்காலச் சாதனையாளர்களைக் கண்டறிந்து ஊக்குவித்து ஆதரவளிப்பது.
*தமிழ்மொழி மேம்பாடு கருதி கருத்தரங்குகள், பயிற்சிப்பட்டறைகள், மாநாடுகள், ஆய்வரங்குகள், சான்றிதழ்-பட்டய-பட்டப் படிப்புகள் நடத்துதல்.

## மேற்கோள்கள்
 

## வெளி இணைப்புகள்
*தமிழ்ப்பேராய மையப்பணிக்குழு - ஆசிரியர்குழு 
*http://www.srmuniv.ac.in/tamilperayam/menthamizh_cd_inner.html 
*Tamil Perayam -SRM University/Award Function
*Tamil Perayam releases books in Tamil and English

பகுப்பு:தமிழ்ச் சங்கங்கள்
தொலையச்சு

**தொலையச்சு,** (*Telex*) உள்நாட்டு வெளிநாட்டு வெளியக செய்திப்பரிமாற்றங்களில் பயன்படுத்தப்படுகின்ற எழுத்து மூலமான தகவல் பரிமாற்ற சாதனமாகும். செய்தி அனுப்புபவரின் முனையில் உள்ள தொலையச்சு இயந்திரத்தில் அச்சிடப்படுகின்ற செய்தியானது தொலைபேசி இணைப்பு வழியாகச் செய்தி பெறுபவரின் தொலையச்சு இயந்திரத்தினூடாக வெளியீடு செய்யப்படுகின்றது.

வியாபாரத்தில் ஆவணங்கள், கடிதங்கள் போன்றவற்றை எழுத்து மூலம் பரிமாற்றி கொள்வதற்கு கையாளப்படுகின்றது.
பகுப்பு:தொலைத்தொடர்புகளுக்கான கருவிகள்
விரைதூதர் சேவை

உள்நாட்டிலும் வெளிநாட்டிலும் ஆவணங்கள் பொதிகள் பொருட்கள் என்பவற்றை முகவர்களின் உதவியுடன் ஓர் இடத்தில் இருந்து மற்றோர் இடத்தில் விரைவாக நகர்த்துவதற்கான தொடர்பு கொள்ளல் முறையாகும். ஆவணங்கள் இச்சேவை வழங்கும் முகவரிடம் கையாளப்படுகின்ற போது விமானங்கள் அல்லது விரைவான போக்குவரத்து சாதனங்களை பயன்படுத்தி செய்தி சேர வேண்டிய இடத்தில் உள்ள முகவருக்கு வழங்கப்பட்டு அம்முகவர் மூலம் விநியோகிக்கப்படுகின்றது. விமானத்தபாலுடன் ஒப்பிடுகின்ற போது இச்சேவை நம்பகத்தன்மையுடையதாகவும் பொருட்களை நகர்த்தக்கூடியதாகவும் இருக்கின்றது. இக் கூரியர் சேவையானது தனியார் நிறுவனங்களால் வழங்கப்படுகின்றது.  

பகுப்பு:தகவல் தொடர்பு
ரத்னம் எட்வர்ட் எடின்

**இரத்தினம் எட்வர்ட் எடின்** (*Ratnam Edward Edin*, பிறப்பு: சனவரி 22, 1992) இலங்கையின் யாழ்ப்பாணத்தைப்  பிறப்பிடமாகக் கொண்ட துடுப்பாட்ட வீரர்.

இவர் கொழும்பு தமிழ் யூனியன் துடுப்பாட்டக் கழக உறுப்பினராகத் தேர்ந்தெடுக்கப்பட்டுள்ளார். எட்வர்ட் எடின் யாழ்ப்பாணம் மத்திய கல்லூரி மாணவன் ஆவர்.

## மேற்கோள்கள்
*http://www.espncricinfo.com/srilanka/content/player/595781.html

பகுப்பு:இலங்கைத் துடுப்பாட்டக்காரர்கள்
பகுப்பு:1992 பிறப்புகள்
பகுப்பு:யாழ்ப்பாண மாவட்ட மக்கள்
மங்கம்மா சபதம் (1985 திரைப்படம்)

***மங்கம்மா சபதம்*** (*Mangamma Sabadham*) செப்டம்பர் 21, 1985 ஆம் ஆண்டு அன்று கே. விஜயன் இயக்கத்தில் கமல்ஹாசன், மாதவி, சத்யராஜ், மற்றும் பலர் நடித்தது வெளிவந்த ஒரு தமிழ்த் திரைப்படம் ஆகும். மலையாளத்தில் ‘*ராண்டும் ராண்டும்  அஞ்சு ’* என்ற பெயரில் வெளியானது.

## கதை விளக்கம்
மங்கம்மா சபதம் திரைப்படம் 1985 ஆம் ஆண்டு அன்று கே. விஜயன் இயக்கத்தில் வெளிவந்த திரைப்படமாகும். இத்திரைப்படத்தில் கமல்ஹாசன் அவர்கள் இரண்டு கதாபாத்திரங்களன தந்தை மற்றும் மகனாக நடித்துள்ளார். நடிகை சுஜாதா இரண்டாவது (மகன்) கமல்ஹாசனின் அம்மாவாகவும், நடிகை மாதவி காதலியாகவும் நடித்துள்ளனர். இத்திரைப்படத்தில் சத்யராஜ் வில்லன் பாத்திரத்தில் நடித்துள்ளார். மேலும் இக் கதையின் துவக்கம் கமல்ஹாசனின் சொத்துக்களை தனதாக்கிக் கொள்வதர்க்காக கமல்ஹாசனையும் அவர் மனைவியான சுஜாதாவையும் கொலை செய்ய சத்யராஜ் திட்டம் தீட்டுகிறார். அதில் கமல்ஹாசன் (தந்தை) இறந்துவிடுகிறார். கர்பினியான சுஜாதா தப்பித்து விடுகிறார். அதன் பிறகு சுஜாதாவிற்கு மகனாக கமல்ஹாசன் பிறக்கிறார். பின்னர் தன் மகனைவைத்து தன் கனவரைக் கொலை செய்தவர்களைப் பழிவாங்குகிறார் சுஜாதா, சத்யராஜின் கூட்டாளியாக சுகுமாரி நடித்துள்ளார். மேலும் இத்திரைப்படத்தில் ஆச்சி மனோரமா சென்னை தமிழான மெட்ராஸ் பாஷையில் பேசி நகைச்சுவையாக நடித்துள்ளார். மேலும் இத் திரைப்படம் நவம்பர் 23, 1984 ஆம் ஆண்டு அன்று மிதுன் சக்கரவர்த்தி, ஸ்மிதா பாட்டீல், அம்ரிஷ் பூரி மற்றும் பலர் நடிப்பில் வெளிவந்த, **கசம் பைதா கரனே வாலே கி** என்ற இந்தித் திரைப்படத்தின் தழுவல் ஆகும்.

## மேற்கோள்கள்

## வெளி இணைப்புகள்
* 

பகுப்பு:1985 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:கமல்ஹாசன் நடித்துள்ள திரைப்படங்கள்
பகுப்பு:சங்கர் கணேஷ் இசையமைத்த திரைப்படங்கள்
பகுப்பு:சத்யராஜ் நடித்த திரைப்படங்கள்
பகுப்பு:சுஜாதா நடித்த திரைப்படங்கள்
ஒப்பு உயிரியல் விளைவு

ஊடுகதிரியலில் **ஒப்பு உயிரியல் விளைவு** (*relative biological effectiveness*; RBE) என்பது ஒரு உயிரியின் அல்லது அதன் ஒரு உறுப்பில் ஒரு குறிப்பிட்ட விளைவினைத் தோற்றுவிக்கத் தேவைப்படும் திட்டமாகக் கொண்ட கதிர்வீச்சின் ஏற்பளவிற்கும் அதே விளைவினைத் தோற்றுவிக்க, சோதனைக்காக எடுத்துக்கொண்ட கதிரின் ஏற்பளவிற்குமுள்ள விகிதமாகும். இச்சொல் கதிர்உயிரியலில் (Radiobiology) மட்டும் பயன் படுத்தப்படுகிறது. பொதுவாக, திட்டக்கதிராக 200 கிலோ எலெக்ட்ரான் வோல்ட் (keV) எக்சு கதிர்கள் எடுத்துக் கொள்ளப்படுகின்றன.

## வரைவிலக்கணம்
*T* வகைத் திசு ஒன்றில் "R"-வகை கதிர்வீச்சிற்கு ஒப்பு உயிரியல் விளைவு (RBE) பின்வருமாறு தரப்படு:

:RBE= \frac{D_X}{D_R}

இங்கு, *D**X* என்பது "X"-வகை கதிர் ஏற்பளவு, *D**R* என்பது அதே அளவு உயிரியல் விளைவைத் தோற்றுவிக்கும் "R" வகை கதிர்வீச்சின் ஏற்பளவு ஆகும்.

எடுத்துக்காட்டாக, ஒரு குறிப்பிட்ட விளைவிற்கு 200 கிலோ எலெக்ட்ரான் வோல்ட் கதிர்களுக்கு 150 சென்றி கிரே (1.5 கிரே) தேவை என்றும் அதே விளைவைத் தோற்றுவிக்க 100 சென்றி கிரே நியூட்ரான் கதிரும் தேவை என்றால், ஒ.உ.வி.150÷100=1.5 ஆகும்.

## வெளியிணைப்புகள்
*Relative Biological Effectiveness in Ion Beam Therapy

பகுப்பு:கதிர் மருத்துவம்
பகுப்பு:கதிரியக்கம்
1518

**1518** (**[[ரோம எண்ணுருக்கள்|MDXVIII]]**) பழைய யூலியன் நாட்காட்டியில் வெள்ளிக்கிழமையில் துவங்கிய சாதாரண ஆண்டு ஆகும்.

## நிகழ்வுகள்
* ஏப்ரல் 18 - போலந்தின் அரசியாக போனா ஸ்ஃபோர்சா முடிசூடினார்.
* மே 26 - வெள்ளிக் கோளின் சூரியக்கடப்பு இடம்பெற்றது.
* சூலை - பிரான்சின் ஸ்ட்ராஸ்பேக் நகரில் மக்கள் தொடர்ந்து நடனமாடியதில் பலர் இறந்தனர்.
* அக்டோபர் 3 - லண்டன் உடன்படிக்கை மேற்கு ஐரோப்பாவில் தற்காலிகமாக அமைதியைக் கொணர்ந்தது.
* ஆப்பிரிக்காவில் அடிமை வணிகம் ஆரம்பமானது.
* லோப்பசு சுவார் ஆல்வெரெங்கா தலைமையில் 19 போர்த்துக்கீசக் கப்பல்கள் இலங்கை வந்தடைந்தன. உள்ளூரில் சிங்களவர் எதிர்ப்புத் தெரிவித்தனராயினும், அவர்கள் கொழும்பில் ஒரு கோட்டையை நிர்மாணித்தனர்.

## பிறப்புகள்

## இறப்புகள்

## மேற்கோள்கள்
தர்கா நகர்

** தர்கா நகர்** இலங்கை நாட்டின் மேல் மாகாணத்தில் களுத்துறை மாவட்டத்தில் பேருவளை தேர்தல் தொகுதியில் அமைந்துள்ளது. ஆரம்பத்தில் இது அளுத்காமம் என்றே அழைக்கப்பட்டது. பின்னர் அதிக இசுலாமியர்கள் வாழ்வதன் காரணமாக தர்கா நகர் என்று பெயரிடப்பட்டது.

## பாடசாலை

### அரச பாடசாலைகள்

*களு-அல் ஹம்றா மகா வித்தியாலயம் 
*களு-சாஹிரா கல்லூரி 
*களு-அழுத்கம்வீதிய முஸ்லிம் மகளிர் கல்லூரி 
*களு-பதிராஜகொட கனிஷ்ட வித்தியாலயம்
*களு-ஸ்ரீ ஞானேசர மகா வித்தியாலயம்
*களு-வராபிடிய கனிஷ்ட வித்தியாலயம்

### சர்வதேச பாடசாலை

*அலிப் சர்வதேச பாடசாலை 
*பம்ரிஜ் சர்வதேச பாடசாலை

### கல்வியற் கல்லூரி

*தேசிய ஆசிரியர் கலாசாலை

### அரபிக்கல்லூரி
*முஅய்யிதுல் இஸ்லாம் அரபுக்கல்லூரி,
*இல்ஹாருல்இஸ்லாம் அரபிக்கல்லூரி

## மேற்கோள்கள்

பகுப்பு:களுத்துறை மாவட்டத்தில் உள்ள ஊர்களும் நகரங்களும்
தொலைக்காட்சி நிகழ்ச்சி

**தொலைக்காட்சி நிகழ்ச்சி ** (Television show) என்பது தொலைக்காட்சிப் பெட்டியில் புவி காற்று, செய்மதி மற்றும் கம்பி வழியாக ஒளிபரப்பப்படுகிறது. இந்த நிகழ்ச்சிகளுக்கு இடையில் பொதுவா முக்கிய செய்திகள், விளம்பரங்கள் அல்லது திரைப்பட முன்னோட்டங்கள் காட்டப்படும்.

தொலைக்காட்சி நிகழ்ச்சிகள் பெரும்பாலும் ஒரேமுறையாகத் தயாரிக்கப்பட்டதாக இருக்கலாம் அல்லது ஒரு  குறிப்பிட்ட இடைவெளியில் ஒளிபரப்பப்படும் தொடராக இருக்கலாம்.  ஒரு தொடர் நிகழ்ச்சியின் ஒரு நிகழ்ச்சி  'பகுதி நிகழ்வு' (episode) எனப்படுகிறது. குறிப்பிட்ட எண்ணிக்கையிலான பகுதிகளுடன் திட்டமிடப்படும் தொலைக்காட்சித் தொடர் குறுந்தொடர் அல்லது தொடர் என வழங்கப்படுகிறது. முடிவான நீளமின்றி தயாரிக்கப்படும் தொடர்கள் குறிப்பிட்ட காலத்திற்கு ஒளிபரப்பப்பட்ட பின்னர் நிறுத்தப்பட்டு மீண்டும் தொடருமாறு பகுக்கப்படுகிறது. இத்தொடர் தொடர் நிகழ்ச்சியின் 'பருவம்' எனப்படுகிறது.

ஒரேமுறையாக ஒளிபரப்பப்படும் நிகழ்ச்சி 'சிறப்பு' நிகழ்ச்சியாக அறிவிக்கப்படலாம். தொலைக்காட்சித் திரைப்படம் எனப்படுவது (டிவி மூவி) வெள்ளித்திரைகளில் அல்லாது தொலைக்காட்சித் திரைகளில் வெளியிடுவதற்காக உருவாக்கப்பட்ட திரைப்படமாகும். பல வெற்றிகரமான தொலைக்காட்சி திரைப்படங்கள்  டிவிடி வட்டுக்களில் வெளியிடப்பட்டுள்ளன.

ஒரு நிகழ்ச்சி உருவாக்கப்பட்டு ஒளித நாடாக்களிலோ அல்லது பல்வித இலத்திரனியல் ஊடகங்களிலோ பிந்நாள் ஒளிபரப்பிற்காக பதிவு செய்யப்படலாம்; அல்லது நேரடியாக நேரலை தொலைக்காட்சியாக ஒளிபரப்பப்படலாம்.

## தமிழில்
தமிழ்த் தொலைக்காட்சித்துறையில் பெரும்பாலமும் கிழமை நாட்களில் நாடகத் தொடர்கள் தான் ஒளிபரப்பப்படும். வார நாட்களில் குறிப்பிட்ட அத்தியாங்களுடன் உருவாக்கப்பட்ட நிகழ்ச்சிகள் ஒளிபரப்பப்படும்.

பெரும்பாளான தொடர்கள் வாரத்தில் 6 நாட்களில் 20 முதல் 22 மணித்தியாலங்கள் ஒளிபரப்படுகின்றது. நிகழ்ச்சிகள் சனி மற்றும் ஞாயிற்றுக்கிழமைகளில் 40 முதல் 45 நிமிடங்கள் ஒளிபரப்படுகின்றது. சில நிகழ்ச்சிகள் வாரத்தில் ஒரு நாள் 40 நிமிடம் ஒளிபரப்பும் வழக்கமும் உண்டு. பண்டிகை நாட்களில் ஒரு அத்தியாய சிறப்பு நிகழ்ச்சிகள் 20 முதல் 30 நிமிடங்கள் ஒளிபரப்பப்படுகின்றது.

## தொலைக்காட்சி நிகழ்ச்சி வகைகள்
;வரிவடிவப்படியான மனமகிழ்வு நிகழ்ச்சிகள்

* இயங்குபடம்
* காலை நிகழ்ச்சி
* குழந்தைகள்
* நகைச்சுவை
* நகைச்சுவை-நாடகம்
* சமையல்
* பகல்நேர நிகழ்ச்சி
* கற்பனை
* சட்ட நாடகம்
* நேர்காணல்
* மருத்துவ நாடகம்
* நாடகத் தொடர்
* குறுந்தொடர்
* நடைமுறை நாடகம்
* அரசியல் நாடகம்
* பிரதான நேரம் 
* பலவகையான நிகழ்ச்சி
* அறிவியல் புனைகதை
* காதல்
* டீன் நாடகம்
* ஆவணப்படம்

;வரிவடிவமிடப்படாத மனமகிழ்வு நிகழ்ச்சிகள்
* விளையாட்டு நிகழ்ச்சி
* உண்மைநிலை நிகழ்ச்சி
* அரட்டை அரங்க நிகழ்ச்சிகள்

;தகவல் நிகழ்ச்சிகள்
* தகவல் விளம்பர நிகழ்ச்சிகள்
** விளம்பரத்திற்கான பணம் செலுத்தப்பட்ட நிகழ்ச்சிகள்.
** திரைப்பட வெளியீடு குறித்து பொருட்காட்சி குறித்து போன்றவை.
* செய்திகள்
* தொலைக்காட்சி ஆவணப்படங்கள்
* செய்தித் தொகுப்புகள்—நடப்பு நிகழ்வுகளைக் குறித்தான கலந்துரையாடல்

## வெளி இணைப்புகள்
* National Television Guides
* Recreation of a 1970s BBC Outside Broadcast production
* Recreation of 1960s 16mm television crew planning to shoot for a basic interview sequence
* Demonstration of telecine process which allows programmes shot on film to be broadcast


பகுப்பு:தொலைக்காட்சி சொல்லியல்
பாரத் ஆங்கில உயர்நிலை பள்ளி

**பாரத் ஆங்கில உயர்நிலை பள்ளி** (English: Bharath English High School) என்பது புதுச்சேரி ஆட்சிப்பகுதியில் உள்ள அரியாங்குப்பம் என்னும் ஊரில் உள்ளது. 1977 ஆம் ஆண்டு மே 19 அன்று இராதா என்கிற கிருஷ்ணன் என்பவரால் இப்பள்ளி தொடங்கப்பட்டது. ”உண்மை, துணிவு மற்றும் பிரகாசம்” எனும் வாக்கியத்தை பள்ளியின் கொள்கை வாக்கியமாகக் கொண்ட இப்பள்ளியின் நிர்வாகியாக கி. பார்த்தசாரதி என்பவரும், தலைமை ஆசிரியையாக பா. உமாதேவி என்பவரும் உள்ளனர்.

## External links
* Picasa Web Album of School
* SSLC Toppers for the Academic Years 1995-96 to 2011-2012 

பகுப்பு:புதுச்சேரியிலுள்ள பள்ளிகள்
மஸ்மக் கோட்டை

thumbnail|மஸ்மக் கோட்டையின் வெளித்தோற்றம்
**மஸ்மக் கோட்டை** சவுதி அரேபியாவின் தலைநகரான ரியாத்தின் மையப்பகுதியில் அமைந்துள்ள ஒரு கோட்டை ஆகும்.  இது களிமண் மற்றும் செங்கற்களைக்கொண்டு கட்டப்பட்ட ஒரு களிமண் கோட்டை ஆகும்.  இக்கோட்டை சவுதி அரேபியாவின் வரலாற்றில் மிக முக்கிய இடம் வகிக்கிறது.  தற்போது இது சீரமைக்கப்பட்டு காட்சியகமாக உள்ளது.

## மேற்கோள்கள்

பகுப்பு:கோட்டைகள்
பகுப்பு:வரலாற்றுச் சின்னங்கள்
களிமண்

**களிமண்** ஒருவகையான மண் வகையாகும்.  பெரும்பாலும் கறுப்பு நிறத்தில் இருக்கும் இந்த மண் பானை போன்ற மட்பாண்டங்கள், பொம்மைகள், செங்கல் போன்றவை செய்ய பயன்படுகிறது.  பண்டைய காலத்திலிருந்தே களிமண் பயன்படுத்தப்பட்டு வருகிறது,  பண்டை நாகரிகம் இருந்த இடங்களில் நடந்த பல அகழ்வாராய்ச்சிகளில் கிடைத்த ஓடுகள், முதுமக்கள் தாழிகள் போன்ற பலவும் களிமண்ணால் செய்யப்பட்டவையே.

## மேற்கோள்கள்

பகுப்பு:நிலம்
பகுப்பு:மண் வகைகள்
பகுப்பு:சிற்பக்கலைப் பொருட்கள்
குதிரைமலை (இலங்கை)

**குதிரைமலை** (சிங்களம்: කුදිරමලෙයි, கிரேக்கம்: *Hippuros*, ஆங்கிலம்: *Horse Cliff*) என்பது இலங்கையின் மேற்கு கடற்கரையில் அமைந்த முனை பகுதியும் பண்டைய துறைமுக நகரமும் ஆகும். இது முன்பு யாழ்ப்பாண தீபகற்ப அரசின் பண்டைய தலைநகர் நல்லூருக்கு முன் தலைநகராகவும் பன்னாட்டு வர்த்தக மையமாகவும் விளங்கியது. சிலாபத்துறைக்கு அருகில் மன்னார் வளைகுடாவில் அமைந்துள்ள இது மன்னார் பண்டைய துறைமுக நகரம், வரலாற்று புகழ்மிக்க திருக்கேதீச்சரம் ஆகிய வரலாறுகளை பகிர்ந்து கொண்டுள்ளது. குதிரைமலை புத்தளம் மாவட்ட வடமுனையில் அமைந்து, பயனுள்ள மன்னார் தென் துறைமுகமாகவும், யாழ் தீபகற்ப மற்றும் வன்னி அரசுகளின் தென்முனை எல்லை நகரமாக பயன்பட்டது. இது திருகோணமலையிலிருந்து வன்னிக்கு மேற்கில் அமைந்துள்ளது. இதன் கரையிலிருந்து முத்தகழ்வு இடமும் பண்டைய கிராமமுமான வங்காலை 20 கி.மீ தூரத்தில் வடக்கில் அமைந்துள்ளது. இப்பகுதி தற்போது தேசிய பூங்காவின் கீழ் சேர்க்கப்பட்டுள்ளது.

இப்பகுதி  ஆட்சியாளர்களில் அல்லி ராணி, கொற்றன், அவரின் தந்தை (பிட்டன்) மற்றும் சமகாலத்தவர்களான அதியமான் நெடுமான் அஞ்சி மற்றும் அவரது மகன் குமணன் ஆகியோர் அடங்குவர்.

## இவற்றையும் பார்க்க
*சேரர்
*கந்தரோடை

## உசாத்துணை

பகுப்பு:மன்னார்
பகுப்பு:யாழ்ப்பாண அரசு
பகுப்பு:புத்தளம் மாவட்டம்
சோபி சோல்

thumb
**சோபி சோல்** (ஆங்கிலம்: Sophia Magdalena Scholl - பிறப்பு 9 மே 1921 - 22 பெப்ரவரி 1943) ஒரு யேர்மனிய மாணவர், புரட்சிவாதி, வன்முறையற்ற வெள்ளை ரோசா இயக்கத்தின் ஒரு செயற்பாட்டாளர். நாசி யேர்மனிக்கு எதிரான போராட்டங்களில் பங்கெடுத்த இவர் போர் எதிர்ப்பு துண்டறிக்கைகளை விநியோகம் செய்ததற்காக தேசத் துரோகக் குற்றம் காணப்பட்டு மரண தண்டனை விதிக்கப்பட்டார். 1970களின் பின்பு இவர் ஒரு யேர்மனிய மாவீராகக் கொண்டாடப்படுகிறார்.

## மேற்கோள்கள்

பகுப்பு:வெள்ளை ரோசா
பகுப்பு:அறப் போராளிகள்
பகுப்பு:தூக்கிலிடப்பட்டவர்கள்
பகுப்பு:1921 பிறப்புகள்
பகுப்பு:1943 இறப்புகள்
பகுப்பு:இரண்டாம் உலகப் போரில் பெண்கள்
விவேக சிந்தாமணி

200px|thumb|வலது|விவேக சிந்தாமணி நூலின் முதற் பக்கம்
**விவேக சிந்தாமணி** என்பது ஒரு பழமையான தமிழ் நூலாகும். இது அனுபவ மூதுரைகளைக் கொண்ட தமிழ் செய்யுள் தொகுப்பாகும். இந்த நூலின் ஆசிரியர் யார் என்பது தெரியாது. எந்த காலத்தில் இயற்றப்பட்ட நூல் என்பதும் தெரியாது. நாயக்கர் காலத்தில் இந்த நூல் உருவாகியிருக்கலாம் என்று ஒரு சிலர் கூறுகின்றனர். இந்நூலில் சிந்தனைக்குகந்த, பொருள் பொதிந்த வார்த்தைகளால் நீதிகளும், அழகியலும் செய்யுள் நடையில் சொல்லப்பட்டு இருக்கிறது. தனிப்பாடல்களாக இருந்த பாடல்களைத் தொகுத்து இந்த நூல் உருவானது என்ற அனுமானமும் உண்டு.

பகுத்தறிவு பட்டறிவின் தெளிவு.
நினைவில் ஒளிரும் மணி சிந்தாமணி. 
பகுத்தறிவு மணிகளே ‘விவேக சிந்தாமணி’.
இந்த நூல் தொகுப்பில் 135 பாடல்கள் உள்ளன.
மேலும் சில பிரதிகளில் மட்டும் காணப்படும் பாட்டும் ஒன்று உள்ளது. 

* பாடல் எடுத்துக்காட்டுண

தகைமைகள்

வேத மோதிய வேதியர்க் கோர்மழை 
நீதி மன்னர் நெறியினுக் கோர்மழை 
மாதர் கற்புடை மங்கையர்க் கோர்மழை 
மாதம் மூன்று மழையெனப் பெய்யுமே. (26)

## வெளி இணைப்புகள்
* விவேக சிந்தாமணி பாடல்கள் 
*
* ஐஇஉரையுடன்மட்ட
பகுப்பு:தமிழ் அற நூல்கள்
மயில் கொன்றை

**மயில் கொன்றை** (*Caesalpinia pulcherrima*) என்பது ஒரு மரமாக அல்லது புதராக வளரும் பூக்கும் தாவரம். இது **மயிற்கொன்றை** எனவும் கூப்பிடப்படுகிறது.

## சின்னங்கள்
இதன் மலர் பார்படோசு நாட்டின் தேசியப் பூ.

## பயன்பாடுகள்
இந்தத் தாவரத்தை அலங்காரத்துக்காக வளர்க்கின்றனர். இதன் வேர் பெண்களுக்கு கருக்கலைப்பை ஏற்படுத்தும்.

## மேற்கோள்கள்

பகுப்பு:மரங்கள்
பகுப்பு:தமிழ்நாட்டின் தாவரங்கள்
மூக்குத்தி (மலர்)

இந்த செடியின் பூ மூக்குத்தியைப் போல் இருப்பதால் இதன் பூவை மூக்குத்தி பூ என்று அழைக்கப்படுகிறது.

கொலொம்பியாவில் அஜியாகோ சூப்பில் இதனை மசாலா செடியாக பயன்படுத்துகின்றனர்.

பல இடங்களில் இந்த செடி களையாக காணப்படுகிறது.

## மேற்கோள்கள்

பகுப்பு:மலர்கள்
பகுப்பு:மூலிகைகள்
பகுப்பு:தமிழ்நாட்டின் தாவரங்கள்
நீலாம்பரி (செடி)

நீலாம்பரி செடி பார்ப்பதற்கு கனகாம்பரம் செடி போல் இருக்கும். இதன் பூக்கள் பச்சை நிறம் அல்லது நீல நிறத்தில் இருக்கும்.

## மேற்கோள்கள்

பகுப்பு:செடிகள்
பகுப்பு:தமிழ்நாட்டின் தாவரங்கள்
வாடாமல்லி

**வாடாமல்லி (Gomphrena globosa)** பொதுவாக குளோப் அமராந்த், மக்மலி மற்றும் வாடாமல்லி என அழைக்கப்படுகிறது, இது அமராந்தேசியே என்ற தாவரக்குடும்பத்தினைச் சார்ந்தது. பூ மாலை கட்டவும் அலங்காரம் செய்வதற்கும் பயன்படுத்தப்படுகிறது. இதன் பூக்கள் வெள்ளை, சிவப்பு முதலிய பல நிறங்களில் காணப்படுகின்றன.

## மேற்கோள்கள்

பகுப்பு:செடிகள்
பகுப்பு:மலர்கள்
பகுப்பு:தமிழ்நாட்டின் தாவரங்கள்
இம்பா மாகாணம்

இம்பா மாகாணம் பிஜி நாட்டின் விட்டிலிவு தீவின் வடமேற்கில் அமைந்துள்ளது. இது பிஜி நாட்டின் அதிக மக்கள்தொகை கொண்ட மாகாணமாகவும் நிலப்பரப்பில் இரண்டாவது பெரிய மாகாணமாகவும் திகழ்கிறது.
இம்மாகாணத்தில் இம்பா, மகோடுரோ, நந்தி, நவாகா, தவுவா, வுண்டா, விட்டோகோ ஆகிய மாவட்டங்கள் அமைந்துள்ளன.

இம்மாகாணம் மாகாண சபையினால் ஆளப்படும். பிஜியின் தற்போதைய தலைவர் இம்பா மாகாணத்தைச் சேர்ந்தவர்.

## மக்கள்
இங்கு 231,760 மக்கள் வாழ்கின்றனர். இவர்களில் 118,087 பேர் ஆண்கள், 113,673 பெண்கள் ஆவர். 96,852 பிஜியர்களும், 126,142 பிஜி இந்தியர்களும், 8,766 ஏனைய மக்களும் வாழ்கின்றனர்.

## சான்றுகள்

பகுப்பு:பிஜி
அலைமருவித் தொலைக்காட்சி

**அலைமருவி** (*Analog* அல்லது *analogue*) **தொலைக்காட்சி** என்பது அலைமருவிய பரப்புகை மூலம் ஒத்திசைந்த ஒலி மற்றும் ஒளி குறிப்பலைகளை ஒளிபரப்புவதாகும். இந்த முறை பரப்புகையில் ஒளிப்படத்தின் பல்வேறு புள்ளிகளில் உள்ள ஒளிர்மை, வண்ணப்பொலிவு போன்ற தகவல்களும் ஒலியின் பண்புகளும் அவற்றை ஏற்றிச் செல்லும் மின்காந்த அலையின் ஏதேனும் ஒரு பண்பை (அலையின் அளவையோ, அதிர்வெண்ணையோ, அலைக் கட்டத்தையோ) தொடர்ந்த முறையில் மாற்றி அனுப்பப்படுகிறது. எண்ணிமத் தொலைக்காட்சி வரும்வரை அனைத்து தொலைக்காட்சி ஒளிபரப்புகளும் அலைமருவிய முறைமையிலேயே ஒளிபரப்பப்பட்டன. அலைமருவித் தொலைக்காட்சி கம்பியில்லா பரப்புகை புவிப்புறத் தொலைக்காட்சி மூலமும் கம்பிவடத் தொலைக்காட்சியாக ஓரச்சு கம்பிவடம் மூலமும் பரப்பப்பட்டன.  

## வெளி இணைப்புகள்
*ஒளித குறிப்பலையின் அளவீடுகளும் உருவாக்கலும் 
*தொலைக்காட்சி இசைவாக்கல் 
*ஒளித பரப்புகை சீர்தர அலைவரிசைகளும் நாட்டுப் பட்டியல்களும் 
*1958ஆம் ஆண்டின் தொலைக்காட்சிப் பெட்டியின் வடிவமைப்பை விவரிக்கும் கட்டுரை 

## மேற்கோள்கள்

பகுப்பு:தொலைக்காட்சி பரப்புகை
பகுப்பு:தொலைக்காட்சித் தொழினுட்பம்
ஒத்ராந்தோ மறைசாட்சிகள்

**ஒத்ராந்தோ மறைசாட்சிகள்** அல்லது **ஒத்ராந்தோவின் புனித மறைசாட்சிகள்** என்பவர்கள் இத்தாலியின் தென்பகுதியில் உள்ள ஒத்ராந்தோ என்னும் துறைமுக நகரம் துருக்கியர்களின் கப்பற்படையால் வீழ்த்தப்பட்டபின், இசுலாமை ஏற்க மறுத்ததால் ஆகஸ்ட் 14, 1480 அன்று  ஜிதிக் அகமது பாஷா என்னும் துருக்கியப் படைத்தலைவரின் தலைமையின் கீழ் கொல்லப்பட்ட 813 பேர் ஆவர். அதே நாளில் கொல்லப்பட்டவர்கள் பலர் படை வீரர்களாகவும், காவலாளிகளாகவும் இருந்தாலும், கிறித்தவ மறையைக் கைவிட மறுத்ததற்காகக் கொல்லப்பட்ட 813 பேர் புனிதர் நிலைக்கு உயர்த்தப்பட்டுள்ளனர்.

thumbnail|துருக்கியர்களால் வீழ்தப்பட்ட ஒத்ராந்தோ கோட்டை

## வரலாறு
துருக்கியர்களால் ஒத்ராந்தோ கோட்டை கைப்பற்றப்பட்டபின் ஒத்ராந்தோவின் வயதுமுதிர்ந்த பேராயர் ஸ்தேஃபெனோ அக்ரீக்கொலி, அவரது மறைமாவட்டத் தலைமைக் கோவிலிலேயே கொல்லப்பட்டார். அவரது தலை துண்டிக்கப்பட்டது. அதை ஒரு கோலில் ஏற்றி, நகரத்தின் தெருக்களில் ஊர்வலமாகக் கொண்டுசென்று அவமதித்தனர். 
ஆயர் ஸ்டீபன் பென்டினெல்லி வாளால் வெட்டப்பட்டு துண்டுதுண்டாக்கப்பட்டார். படைத்தலைவர் பிரான்செஸ்கோ சுரெலோ இரம்பத்தால் உயிரோடு துண்டுதுண்டாக்கப்பட்டு இறந்தார்.

பின்னர் அந்த நகரில் உள்ள 15 வயதுக்கு மேற்பட்ட ஆண்கள் அனைவரையும் கைது செய்த துருக்கியர், அவர்கள் இசுலாமை தழுவினால் உயிரோடு விடுவிக்க ஆணையிட்டனர். ஆனால் கைதானவர்கள் அந்தோனியோ பிரிமால்தோ என்னும் வயது முதிர்ந்த தையற்காரரை துருக்கியரிடம் அனுப்பி தாங்கள் கிறிஸ்துவுக்காக ஆயிரம் முறையேனும் இறக்கத்தயாராக உள்ளதாக அறிவித்ததால், அவர்கள் அனைவரையும் மினெர்வா குன்றுக்குக் கூட்டிச்சென்று தலை வெட்டிக் கொன்றனர்.

### புனிதர் பட்டமளிப்பு
கிறித்தவ மறைக்காகக் கொல்லப்பட்ட இந்த நபர்களுக்கு மக்கள் வணக்கம் செலுத்தத் தொடங்கினர். அதைத் தொடர்ந்து 14 டிசம்பர் 1771 அன்று திருத்தந்தை பதினான்காம் கிளமெண்ட் அந்த வணக்கத்துக்கு அங்கீகாரம் அளித்து, இவர்களுக்கு அருளாளர் பட்டம் (முத்திப்பேறு பட்டம் வழங்கினார். 2007, சூலை 6ஆம் நாள் இவர்களின் இறப்பை கத்தோலிக்க மறைக்கு எதிரான வெறுப்பால் அவர்கள்மீது திணிக்கப்பட்ட மறைசாட்சியமாக பதினாறாம் பெனடிக்ட் ஏற்று அறிக்கையிட்டார்.

20 டிசம்பர் 2013 அன்று திருத்தந்தை பதினாறாம் பெனடிக்ட், அருட்சகோதரி ஃப்ரான்செஸ்கா லெவோத் என்பவர் முத். அந்தோனியோ பிரிமால்தோ மற்றும் தோழர்களின் பரிந்துரையால் குணமடைந்ததை ஏற்று புனிதர் பட்டம் அளிக்க அனுமதி அளித்தார்.

இவர்களுக்கும் ஒத்ராந்தோ முற்றுகையின்போது கிறித்தவ விசுவாசத்திற்காகக் கொல்லப்பட்டோருக்கும் திருத்தந்தை பிரான்சிசு 12 மே 2013 அன்று புனிதர் பட்டம் அளித்தார்.

## மேற்கோள்கள்


பகுப்பு:1480 இறப்புகள்
பகுப்பு:இத்தாலியின் கிறித்தவப் புனிதர்கள்
பகுப்பு:தலை வெட்டுண்டு இறந்தவர்கள்
பகுப்பு:கிறித்தவ மறைசாட்சிகள்
கன்டவு மாகாணம்

**கன்டவு மாகாணம்** பிஜி நாட்டின் பதினான்கு மாகாணங்களில் ஒன்று ஆகும். கன்டவு, லவு, லொமாய்விட்டி, ரொட்டுமா ஆகியன பிஜியின் கிழக்குப் பிரிவைச் சேர்ந்தவை.

## மக்கள்
இங்கு 10,167 மக்கள் வாழ்கின்றனர். இவர்களில் 5,374 பேர் ஆண்கள், 4,793 பெண்கள் ஆவர். 9,964 பிஜியர்களும், 49 பிஜி இந்தியர்களும், 154 ஏனைய இனத்தைச் சேர்ந்த மக்களும் வாழ்கின்றனர். 

## சான்றுகள்

  

பகுப்பு:பிஜி
நசினு

**நசினு** பிஜி நாட்டின் விட்டி லிவு தீவில் அமைந்துள்ள நகர்ப்பகுதிகளில் ஒன்று. பிஜியின் உள்ளூர் அரசு இந்நகரில் இயங்குகிறது.

## பார்க்க வேண்டிய இடங்கள்
* பிஜி தேசியப் பல்கலைக்கழகம்
* தரைவழிப் போக்குவரத்து ஆணையத் தலைமையகம்
* வீட்டுவசதி வாரியக் கழகம்
* பிஜி இராணுவப் படை பயிற்சி முகாம் 
* நசினு ஜுவினில்லி சிறை
* கினோயா கழிவுநீர் சுத்திகரிப்பு நிலையம்
* பிஜி நீர்வள மேம்பாட்டு ஆணையத்தின் தலைமையகம் 

## மேற்கோள்கள்

பகுப்பு:பிஜியின் நகரங்கள்
உள்ளுறைக் காலம்

**உள்ளுறைக் காலம்** அல்லது **மறை பொழுது** (*latent period*) என்பது கதிர்வீச்சிற்கு ஆட்பட்டதிலிருந்து விளைவுகள் தோன்றும் நேரம் வரையிலுள்ள கால இடைவெளி ஆகும்.

கதிரியல் துறையில் பணியில் இருப்பவர்களும் கதிர் மருத்துவத்திற்கு ஆட்பட்டவர்களும் அயனியாக்கும் கதிர்வீச்சிற்கும் அதன் தீயவிளைவுகளுக்கும் ஆளாகின்றனர். கதிர் ஏற்பளவினையும் உடலின் எப்பகுதியில் அக்கதிர்கள் ஏற்றுக் கொள்ளப்பட்டது என்பதனையும் பொறுத்து விளைவுகள் அமையும். மேலும் விளைவுகள் விரைந்தோ கலம் தாழ்த்தியோ தோன்றலாம். இம்மாதிரியான ஒருநிலை விபத்துக் காலங்களிலும் ஏற்படலாம். உள்ளுறைக் காலம் சில மணி நேரத்திலிருந்து பல ஆண்டுகள் வரை இருக்கலாம்.

பகுப்பு:கதிர் மருத்துவம்
பகுப்பு:கதிரியக்கம்
மாமதுரை போற்றுவோம் (விழா)

**மாமதுரை போற்றுவோம்** என்பது மதுரை மாநகரின் பழம் பெருமைகளை விளக்கும் வகையில் நடத்தப் பெற்ற ஒரு சிறப்பு விழாவாகும்.

## நோக்கம்

மதுரை மாநகரின் வரலாற்றுத் தொன்மை, பாரம்பரியம் மற்றும் கலாச்சாரம் போன்றவைகளை அனைவருக்கும் அறிவிக்கும் வகையில் இந்த விழாவைக் கொண்டாடுவதே இதன் நோக்கமாக இருந்தது.

## விழாக்குழு

இந்த விழாவிற்கு அமைக்கப்பட்ட குழுவில் தலைவராக மதுரை மீனாட்சியம்மன் கோயில் அறங்காவலர் குழுத் தலைவர் கருமுத்து தி. கண்ணன், துணைத்தலைவராக சாகித்திய அகாதமி விருது பெற்ற எழுத்தாளர் சு. வெங்கடேசன் மற்றும் பரத் ஆகியோர் நியமிக்கப்பட்டனர்.

## விழா நடத்தப் பெற்ற நாட்கள்
2013 ஆம் ஆண்டு பெப்ரவரி 8 முதல் பெப்ரவரி 10 வரை மூன்று நாட்கள் நடத்தப் பெற்ற இவ்விழாவில், முதல் நாள் *“மாமதுரை போற்றுவோம்”* எனும் தலைப்பில் தொடக்க விழாவும், இரண்டாம் நாள் *“தொன்மையைப் போற்றுவோம்”* என்ற தலைப்பில் மதுரை நகரின் தொன்மையை விளக்கும் விழாவும், மூன்றாம் நாள் *“வைகையைப் போற்றுவோம்”* எனும் தலைப்பில் மதுரை நகரின் முக்கிய ஆறான வைகை ஆற்றின் சிறப்புகளை விளக்கும் விழாவும் நடத்தப் பெற்றன.

## வெளி இணைப்புகள்
*மாமதுரை போற்றுவோம் விழாவிற்கான இணையதளம் 

## மேற்கோள்கள்

பகுப்பு:மதுரை விழாக்கள்
வெப்பக்குகை

**வெப்பக் குகை** அல்லது **வெப்ப ஆய்வகம்** (*hot cave*, அல்லது *hot lab*) என்பது அதிக கதிரியக்க முடைய பொருட்களைக் கையாளுவற்காக சிறப்பாக அமைக்கப்பட்டுள்ள ஆய்வுக்கூடமாகும். இப்படிப்பட்ட ஆய்வகத்தில் எல்லாப்பணிகளும் தானியங்கிகளால் அல்லது தொலைவிலிருந்து இயக்குமாறு அமைக்கப்பட்டுள்ளள்ளன. பல மீட்டர் தடிமனான உயிரியல் காப்புத் தகடும் தொலைவும் இங்கு பணியில் இருப்பவர்களை மிகவும் ஊடுருவல் பண்புடைய கதிர்களிலிருந்து பாதுகாக்கின்றன. கதிரியக்க கழிவுகளான ஆவி, தூசு முதலியன மனிதர்கள் புழங்கும் இடம் நச்சிப்படாமல் பார்த்துக் கொள்ளப்படுகிறது. கதிரியக்கப் பொருள் இருக்கும் இடம் எதிர் (-) அழுத்தத்தில் வைக்கப்பட்டுள்ளது. இதனால் எளிதில் கதிரியக்க மாசு பணியாளர்கள் இருக்கும் இடத்திற்குப் பரவாது.

பகுப்பு:கதிரியக்கம்
ஏழாம் அர்பன் (திருத்தந்தை)

**திருத்தந்தை ஏழாம் அர்பன்** (*Pope Urban VII*) உரோமை ஆயராகவும் திருத்தந்தையாகவும் கி.பி. 15 செப்டம்பர் 1590 முதல் 27 செப்டம்பர் 1590 வரை பதிமூன்று நாட்கள் ஆட்சி செய்தார். மிகக் குறுகியக்காலம் திருத்தந்தையாக ஆட்சி செய்தவர் இவரே. இவர் உரோமையில் பிறந்தவர். 1584இல் இவர் சான் மர்செல்லோவின் கர்தினால்-குருவாக உயர்தப்பட்டார். இவருக்கு முன் பதவியிலிருந்த ஐந்தாம் சிக்ஸ்துஸுக்கு பின் இவர் கத்தோலிக்க திருச்சபையின் 228ஆம் திருத்தந்தையாக 15 செப்டம்பர் 1590இல் தேர்வு செய்யப்பட்டார். ஆயினும் 27 செப்டம்பர் 1590இல் இவர் மலேரியாவால் தனது முடிசூட்டு விழாவுக்கு முன்பே இறந்தார்.

திருத்தந்தை ஆவதற்கு முன் இவர் போலோங்கா வின் ஆளுனராகவும், ரோசான்னோவின் பேராயராகவும் இருந்தவர். பலவருடங்களுக்கு இவர் எசுப்பானியாவில் திருத்தந்தையின் தூதராக பணிபுரிந்தவர் ஆவார். இவரின் தேர்வை எசுப்பானியர்கள் மிகவும் ஆதரித்தனர்.

இவரின் மிகக்குறுகிய ஆட்சிக்காலத்திலேயே உலகின் முதல் புகையிலை பிடித்தலுக்கு எதிரானத் தடை விதிக்கப்பட்டது. இவர் கிறித்தவத் தேவாலயங்களிலோ ஆலய வளாகத்திலோ புகையிலையை வாயில் மென்றோ, புகைத்தோ, பொடியாக மூக்கு வழியாய் முகர்ந்தோ பயன்படுத்துபவர்களை திருச்சபையினை விட்ட விளக்கிவைக்க உத்தரவிட்டார்..

## ஆதாரங்கள்

## வெளி இணைப்புகள்
*

பகுப்பு:இத்தாலிய திருத்தந்தையர்கள்
பகுப்பு:1590 இறப்புகள்
பகுப்பு:1521 பிறப்புகள்
பகுப்பு:மலேரியாவால் இறந்தவர்கள்
மனோகரன் மலையாளம்

**மனோகரன் மலையாளம்** அல்லது **எம். மனோகரன்** (ஆங்கிலம்; மலாய்: *M. Manoharan* அல்லது *Manoharan s/o Malayalam*) (பிறப்பு: 13 செப்டம்பர் 1961) என்பவர் ஒரு மலேசிய அரசியல்வாதி; வழக்கறிஞர்; 8 மார்ச் 2008 முதல் 5 மே 2013 வரை சிலாங்கூர், கோத்தா ஆலாம் சா சட்டமன்றத் தொகுதியின் சட்டமன்ற உறுப்பினர்; மலேசிய இந்தியர்களின் அடிப்படை உரிமைகளுக்காகப் போராடிய இண்ட்ராப் அமைப்பின் சட்ட ஆலோசகரும் ஆவார். 

இவர் மலேசிய உள்நாட்டுப் பாதுகாப்புச் சட்டத்தின் கீழ் கைது செய்யப்பட்டு கமுந்திங் தடுப்பு முகாமில் தடுத்து வைக்கப்பட்டு இருக்கும் போது, 2008 மலேசியப் பொதுத் தேர்தலில் போட்டியிட்டு, வெற்றி பெற்றவர்; சிறையில் இருந்தே தேர்தலில் வெற்றி பெற்று சாதனை படைத்த மலேசிய இந்தியர் என மலேசிய அரசியலில் நன்கு அறியப்படுகிறார். தடுப்புக்காவலில் இருந்தவாறு மலேசியப் பொதுத் தேர்தலில் வெற்றி பெற்ற மூன்றாவது மலேசியரும் ஆவார்.

## அரசியல் வாழ்க்கை
ஜனநாயக செயல் கட்சியின் (**DAP**) உறுப்பினரான் இவர் 1999 மலேசியப் பொதுத் தேர்தலில், சிகாம்புட் மக்களவைத் தொகுதிக்கான ஜசெக வேட்பாளராகப் போட்டியிட்டார். இருப்பினும் பாரிசான் நேசனல் (பிஎன்) வேட்பாளர் டான் கீ குவோங் என்பவரிடம் 16,340 வாக்குகள் பெற்று தோல்வியடைந்தார்; டான் கீ குவோங் 24,926 வாக்குகள் பெற்றார்.

2008 பொதுத் தேர்தலில், மனோகரன், ஜனநாயக செயல் கட்சியின் சார்பாக சிலாங்கூர் மாநில சட்டமன்றத் தொகுதியான கோத்தா ஆலாம் சா சட்டமன்றத் தொகுதியில் போட்டியிட்டு, சீன இன வாக்காளர்கள் ஆதிக்கம் செலுத்தும் இடத்தில், சீனர் இன வேட்பாளரை விட இரண்டு மடங்கு வாக்குகளைப் பெற்று வெற்றி பெற்றார். எம். மனோகரன் 12,699 வாக்குகளைப் பெற்று 7,184 வாக்குகள் பெரும்பான்மையுடன் கோத்தா ஆலாம் சா சட்டமன்றத் தொகுதியை வென்றார்.

2008 பொதுத் தேர்தலில், அவரின் வெற்றிச் செய்தி வியப்பான செய்திகளில் ஒன்றாகும். ஏனெனில் அப்போது அவர் விசாரணையின்றி உள்நாட்டுப் பாதுகாப்புச் சட்டத்தின் கீழ் தடுத்து வைக்கப்பட்டு இருந்தார். தடுப்புக்காவலில் இருந்தபோது தேர்தலில் வெற்றி பெற்ற மூன்றாவது மலேசியர் மனோகரன் ஆவார்.

## பொது
அவர் சிறையில் இருக்கும் போது, அவரின் தொகுதி மக்கள், அவருக்கு வாக்கு அளித்து தேர்தலில் வெற்றி பெறச் செய்தனர். இவர் சிறையில் இருக்கும் போது, இவருடைய வழக்கறிஞர் நிறுவனம் திவாலாகிவிடும் நிலை ஏற்பட்டது. 

அதைத் தவிர்க்க, ‘மனோகரனைக் காப்பாற்றுங்கள் நிதி’  உருவாக்கப்பட்டது. மலேசியர்கள் பலரும் ஒன்றாக இணைந்து, பணம் திரட்டி அவருடைய நிறுவனத்தைக் காப்பாற்றி, மலேசியாவின் மூவின ஒற்றுமைக்கு அடையாளம் காட்டினர்.

## மேற்கோள்கள்

## வெளி இணைப்புகள்

பகுப்பு:1961 பிறப்புகள்
பகுப்பு:வாழும் மக்கள்
பகுப்பு:மலேசிய இந்திய நாடாளுமன்ற உறுப்பினர்கள்
பகுப்பு:மலேசிய மனித உரிமைச் செயற்பாட்டாளர்கள்
பகுப்பு:மலேசியத் தமிழ் அரசியல்வாதிகள்
பகுப்பு:சிலாங்கூர் மாநில சட்டமன்ற உறுப்பினர்கள்
பகுப்பு:மலேசிய வழக்கறிஞர்கள்
கிண்ணியாப் பாலம்

**கிண்ணியாப் பாலம்** (*Kinniya Bridge*)  இலங்கையிலுள்ள மிக நீளமான பாலம் ஆகும். இதன் நீளம் 396 மீட்டர்கள் (1,299 அடி).கிழக்கிலங்கையில் கொட்டியாறு மற்றும் தம்பலகாமக் குடாக்களிலுள்ள ஆற்றைக் கடக்கின்றது. இதன் மூலம் திருகோணமலையும் கிண்ணியாவும் இணைக்கப்பட்டு, மக்கள் கிண்ணியா ஆற்றைக் கடந்து ஏ15 நெடுஞ்சாலையிலுள்ள மூதூரையும் கிண்ணியாவையும் இலகுவாக அடைய முடிகின்றது. இப்பாலம் 2009 அக்டோபர் 20 இல் திறந்து வைக்கப்பட்டது. இது சவுதி அரேபிய அரசாங்கத்தின் உதவியுடன் கட்டப்பட்டது.

## உசாத்துணை

பகுப்பு:திருகோணமலையிலுள்ள கட்டடங்களும் கட்டமைப்புக்களும்
பகுப்பு:இலங்கையில் உள்ள பாலங்கள்